  Майя Бывальцева 2021-тӥ ар пумозь Удмуртиын трос квартираем 25 коркаосты уже кутыны чаклало. Озьы ар ӵоже оглом 60 корка пуктэмын луоз. Со сярысь улосвыл тӧролэн но кивалтэтлэн пресс-службазы ивортӥз. Туэ 9 толэзь ӵоже элькунын трос квартиарем 35 коркаосты уже кутӥзы ни, со 304 сюрс квадрат метрлэсь трос. Эшшо 306 сюрс квадрат метр нимаз адямиос пуктӥзы. Таяз арын Удмуртиын 850 сюрс квадрат метр улон инты ӝутыны ужпум сылэ Улон интылы кулэяськон ялан бадӟым. Кылем арен ӵошатыса, туэ элькунын ипотека кредитъёс басьтон 49 процентлы йылӥз. Татын бадӟым инты басьтэ капчиятэм куронъёсын кредитъёс висъянъя программаослы федераци но улосвыл ласянь дурбасьтон. Туннэ Удмуртиын трос квартираем 147 корка пуктӥське, оглом 2,2 миллион квадрат метр мында. Со пӧлысь 144-езлы банкъёс пыр коньдон басьтыса (эскроу-счетъёс пыр), куинез калыклэсь коньдонзэ кутытэк ӝутӥсько. Тодэ вайытом, 2021-тӥ арын Удмуртиын Гурт интывылъёсты котыр ласянь азинтонъя кун программа улсын коркаос пуктыны кутскизы.  Тегъёс: Ижкар улонинты Удмуртия лэсьтськон  